### Beslutning

Sagens behandling blev udsat i byrådets møde den 24. marts 2021.

**Beslutningsforslag fra V**

Ikke vestlige borgere i [adresse] udgør ca. 9% af hele [adresse] befolkning.

Af 10 dages forespørgsel fra Venstre https://www.aarhus.dk/demokrati/politik/byraadet/spoergsmaal-fra-byraadets-medlemmer-2021/venstre/aktivitetsparate-modtagere-af-kontanthjaelp-mm/ oplyser Rådmanden følgende om beskæftigelsesgraden for ikke vestlige indvandrere

* Knap 45% af alle kontanthjælpsmodtagere i kommunen er personer med ikke vestlig baggrund.
* 40% af dem tror vi ikke på kan komme i arbejde indenfor 3 måneder (aktivitetsparate).
* 466 mennesker med ikke vestlig baggrund er fortsat ikke i arbejde efter den 5-årige introduktionsperiode.
* 65% af dem tror vi heller ikke på kommer i arbejde indenfor 3 måneder (aktivitetsparate).
* Bl.a. som konsekvensen af vores manglende tro på borgerne, er 34,5 % af alle førtidspensioner tilkendt personer med ikke vestlig baggrund.

Vi står med en massiv overrepræsentation på passiv offentlige forsørgelse blandt ikke vestlige indvandrere og efterkommere, og tallene viser med al tydelighed at vores nuværende indsatser ikke fungerer. Udover de samfundsøkonomiske konsekvenser, er der også menneskelige omkostninger forbundet med, at alt for mange børn vokser op med forældre der ikke er en del af arbejdsfællesskabet. Når vi ved at integration sker på arbejdspladserne og i fritids- og foreningslivet, har vi alt at vinde, ved at styrke indsatsen for at få ikke vestlige borgere i arbejde. At så mange mennesker med ikke vestlig baggrund er på passiv offentlig forsørgelse, er ikke blot at svigt at den enkelte, men også et svigt af fællesskabet, og den næste generation, der ikke har rollemodeller at spejle sig i. I Venstre mener vi, at en vigtig forudsætning for et godt liv er at være en del af arbejdsfællesskabet. Forskning på området peger på at en særligt én indikator har stor betydning for borgeres jobsandsynlighed, nemlig omgivelserne tro på at, at borgeren kommer i job. https://vaeksthu-sets-forskningscenter.dk/wp-content/uploads/2017/03/Hovedpointer\_BIP\_Sagsbehandlerens-betyd-ning.pdf

Venstre i [adresse] har vi allerede fremsat forslag om at styrke indsatsen for ikke vestlige kvinder ved at støtte dem ud af social kontrol, se de kan komme i arbejde.

I dette beslutningsforslag ønsker Venstre at skærpe indsatsen for alle flygtninge-indvandrere i [adresse], så flere kommer i arbejde hurtigere end det er tilfældet i dag

BESLUTNINGSFORSLAG:

Derfor fremsætter Venstre følgende beslutningsforslag:

1. En lang mere ressourceorienteret tilgang til de 40%, der aktuelt vurderes at være aktivitetsparate, så antallet reduceres betydeligt. Venstre beder forvaltningen udarbejde en realistisk beregning på, hvor mange af de 40% aktivitetsparate der indenfor 3 måneder kan visiteres til gruppen af jobparate.
2. At alle aktivitetsparate kontanthjælpsmodtagere med ikke vestlig baggrund tilknyttes en indsats på det ordinære arbejdsmarked, sekundært at de udnytter deres arbejdsevne i en nytteindsats som udgangspunkt på fuld tid.
3. At der opsættes realistiske måltal for, hvor mange der, efter endt integrationsperiode skal være selvforsørgede, og at byrådet får en halvårlig afrapportering.
4. At styrke samarbejdet med relevante branchevirksomheder mhp at skabe relevante jobåbninger til målgruppen.
5. At alle førtidspensionister med ikke vestlig baggrund tilbydes en særlig indsats mhp at komme i arbejde, så antallet af aktuelle førtidspensioner til gruppen er halveret om 1 år.

På vegne af Venstre

Ragnhild Johansen og Hjalte Svendsen (V)

### Sagens forløb

24-03-2021 [adresse]
Sagens behandling blev udsat i byrådets møde den 24. marts 2021.
 14-04-2021 [adresse] Byråd
Beslutning ikke frigivet